Saksa on ylivoimaisesti menestynein jalkapallomaa naisten EM-kisoissa. Jalkapallon naisten EM-kisat on pelattu yhteensä 12 kertaa, ja Saksa on voittanut jopa kahdeksan EM-kultaa. Saksa voitti Euroopan mestaruuden vuosina 1989 ja 1991 sekä kuusi kertaa putkeen vuosien 1995 ja 2013 välillä. Myös Skandinavian maat ovat olleet vahvasti edustettuina naisten EM-kisoissa, sillä toiseksi eniten mestaruuksia on Norjalla, joka on voittanut EM-kultaa kahdesti. Lisäksi Ruotsi voitti historian ensimmäiset naisten EM-kisat vuonna 1984. Myös Hollanti on voittanut Euroopan mestaruuden kertaalleen.